CELEX: 32009R0215
Language: hu
Date: 2009-03-18 00:00:00
Title: A Bizottság 215/2009/EK rendelete ( 2009. március 18. ) egyes áruk Kombinált Nómenklatúra szerinti besorolásáról

19.3.2009   
            
            
               HU
            
            
               Az Európai Unió Hivatalos Lapja
            
            
               L 73/17
            
         
      A BIZOTTSÁG 215/2009/EK RENDELETE
   
   (2009. március 18.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 18-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Gépjárművekben használt rádióműsorvevő-készülékekbe építendő úgynevezett „rádiótuner-modul” és egyéb összetevők, mint például tápegység, jelfeldolgozó processzor, hangerősítő és csatornamemória-áramkörök.
                  A modul rádiófrekvenciás egységből, középfrekvenciás egységből és AM/FM-demoduláló áramkörből áll.
                  A modul további feldolgozás nélkül elkülöníti a rádiófrekvenciát és demodulálja a hangjelet.
               
               
                  8527 29 00
               
               
                  A besorolást a Kombinált Nómenklatúra értelmezésére szolgáló 1., 2. a) és 6. általános szabály, valamint a 8527 és a 8527 29 00 KN-kód szövegezése határozza meg.
                  A modulban a rádióadások vételéhez és feldolgozásához szükséges összes összetevő (rádiófrekvenciás egység, középfrekvenciás egység és AM/FM-demoduláló áramkör) megtalálható, ezért a 2. a) általános szabály alapján megállapítható, hogy a modul a 8527 vtsz. alá tartozó teljes vagy befejezett termékek alapvető jellemzőivel rendelkezik. A modult ezért az említett vtsz. alá kell besorolni.
                  Az áru tehát nem sorolható a kizárólag vagy elsősorban a 8527 vtsz. alá tartozó készülékek alkatrészeként a 8529 vtsz. alá.
                  A modult emiatt csak külső áramforrásról működő, gépjárművekben használt rádióműsorvevő-készülékként a 8527 vtsz. alá kell besorolni.